CELEX: 32019D1399
Language: sl
Date: 2019-09-10 00:00:00
Title: Izvedbeni sklep Komisije (EU) 2019/1399 z dne 10. septembra 2019 o spremembi Izvedbenega sklepa 2014/909/EU glede seznama območij, za katera veljajo zaščitni ukrepi v zvezi z malim panjskim hroščem v Italiji (notificirano pod dokumentarno številko C(2019) 6418) (Besedilo velja za EGP.)

12.9.2019   
               
               
                  SL
               
               
                  Uradni list Evropske unije
               
               
                  L 235/3
               
            
         IZVEDBENI SKLEP KOMISIJE (EU) 2019/1399
         z dne 10. septembra 2019
         o spremembi Izvedbenega sklepa 2014/909/EU glede seznama območij, za katera veljajo zaščitni ukrepi v zvezi z malim panjskim hroščem v Italiji
         
            
               (notificirano pod dokumentarno številko C(2019) 6418)
            
         
         (Besedilo v italijanskem jeziku je edino verodostojno)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) ter zlasti člena 9(4) Direktive,
         ob upoštevanju Direktive Sveta 90/425/EGS z dne 26. junija 1990 o veterinarskih pregledih, ki se zaradi vzpostavitve notranjega trga izvajajo v trgovini znotraj Unije z nekaterimi živimi živalmi in proizvodi (2), ter zlasti člena 10(4) Direktive,
         ob upoštevanju naslednjega:
         
                     (1)
                  
                  
                     Izvedbeni sklep Komisije 2014/909/EU (3) je določil nekatere zaščitne ukrepe, ki jih je morala sprejeti Italija po pojavih malega panjskega hrošča (Aethina tumida) na nekaterih območjih, ki so prvotno zajemala regiji Kalabrija in Sicilija. Po epidemiološkem razvoju v zadnjih letih in po začetku veljavnosti Izvedbenega sklepa Komisije (EU) 2017/370 (4) so navedeni ukrepi trenutno omejeni na regijo Kalabrija.
                  
               
                     (2)
                  
                  
                     Italija je 21. junija 2019 uradno obvestila Komisijo o novem pojavu malega panjskega hrošča na Siciliji. Zato bi bilo treba seznam območij, za katera veljajo zaščitni ukrepi, iz Priloge k Izvedbenemu sklepu 2014/909/EU razširiti, da se ponovno vključi regija Sicilija.
                  
               
                     (3)
                  
                  
                     Izvedbeni sklep 2014/909/EU bi bilo zato treba ustrezno spremeniti.
                  
               
                     (4)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Tabela v Prilogi k Izvedbenemu sklepu 2014/909/EU se nadomesti z naslednjim:
            
               
                           „Država članica
                        
                        
                           Območja, za katera veljajo zaščitni ukrepi
                        
                     
                           Italija
                        
                        
                           Regija Kalabrija: celotna regija
                        
                     
                           Regija Sicilija: celotna regija“
                        
                     
         
         
            Člen 2
            Ta sklep je naslovljen na Italijansko republiko.
         
         
            V Bruslju, 10. septembra 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 395, 30.12.1989, str. 13.
         
            (2)  UL L 224, 18.8.1990, str. 29.
         
            (3)  Izvedbeni sklep Komisije 2014/909/EU z dne 12. decembra 2014 o nekaterih zaščitnih ukrepih v zvezi s potrjenimi pojavi malega panjskega hrošča v Italiji (UL L 359, 16.12.2014, str. 161).
         
            (4)  Izvedbeni sklep Komisije (EU) 2017/370 z dne 1. marca 2017 o spremembi Izvedbenega sklepa 2014/909/EU s podaljšanjem obdobja uporabe nekaterih zaščitnih ukrepov in spremembi seznama območij, ki so predmet zaščitnih ukrepov v zvezi z malim panjskim hroščem v Italiji (UL L 56, 3.3.2017, str. 213).